Veerse Gatdam

De Veerse Gatdam (ok wè gewoôn Veersen Dam) is 'n dam van ongeveer eên kilometer tussen Vrouwepolder op Walchren en D'n Banjaerd op Noôrd-Beveland. D'n dam is deêl van de Deltawerken. 'n Is genoemd nao 't Veerse Gat. Op 27 april 1961 wier d'n dam geslote; 'ierdeu veranderde 't Veerse Gat in 't Veerse Meer. Vò d'n aonleg wier gebruuk gemaekt van de Onrust, 'n zandplaete die dat deêl van de zeê a wat minder diep maekte.

D'n N57 is over d'n dam angeleid. Verders oor t'r vee an toerisme gedae, voraol waetersport. Sind begin eênentwintigste eêuwe bin d'r plannen vò de Zeêuwse Lagune, 'n stel kunstmaetige eilandjes in de Noôrdzeê neffens de Veerse Gatdam. Die plannen bin in oktober 2017 deu de raed van Noôrd-Beveland afgeweze.

Categorie:Dam in Zeêland
Categorie:Noôrd-Beveland
Categorie:Walchren